कंपनी ने कहा- हमारी उम्मीद से ज्यादा बुकिंग हुई, अक्टूबर से शुरू होगी डिलीवरी
Harley-Davidson X440 online booking हार्ले-डेविडसन की पहली मेड-इन-इंडिया बाइक 'हार्ले-डेविडसन X440' की ऑनलाइन बुकिंग 3 अगस्त से बंद हो जाएगी
हार्ले-डेविडसन की पहली मेड-इन-इंडिया बाइक 'हार्ले-डेविडसन X440' की ऑनलाइन बुकिंग 3 अगस्त को बंद हो जाएगी, जिसे हीरो मोटोकॉर्प ने पार्टनरशिप के साथ डेवलप किया है। कंपनी ने बुकिंग रोकने की वजह उम्मीद से ज्यादा बुकिंग को बताया है। ये बाइक 3 जुलाई को भारत में लॉन्च हुई थी और उसके अगले दिन 4 जुलाई से बुकिंग शुरू हुई थी।
हीरो मोटोकॉर्प ने शुक्रवार को कहा कि बाइक की बुकिंग को जबरदस्त रिस्पॉन्स मिला है। इसकी ऑनलाइन बुकिंग विंडो 3 अगस्त को बंद हो जाएगी। वहीं, 1 सितंबर से पूरे देश में कस्टमर्स को बाइक की टेस्ट राइड दी जाएगी। हालांकि, यह टेस्ट राइड उन्हें ही मिलेगी, जिन्होंने बाइक की बुकिंग की है।
उम्मीद से ज्यादा हार्ले-डेविडसन X440 की बुकिंग हुई
हीरो मोटोकॉर्प के चीफ एग्जीक्यूटिव ऑफिसर निरंजन गुप्ता ने कहा कि हार्ले-डेविडसन X440 की बढ़ती बुकिंग और उसको लेकर कस्टमर्स से मिल रही प्रतिक्रिया को देखकर खुशी हो रही है। हमारी उम्मीदों से ज्यादा अभी तक इसकी बुकिंग हो चुकी है। हम एक ऐसे प्वाइंट पर पहुंच गए हैं जहां हमने ऑनलाइन बुकिंग को अस्थायी रूप से बंद करने का फैसला किया है।
हार्ले-डेविडसन X440: डिजाइन
न्यू हार्ले-डेविडसन X440 में स्क्वॉयरिश फ्यूल टैंक, LED DRLs के साथ गोल हेडलाइट, हेडलाइट के ऊपर राउंड स्पीडो मीटर, चौड़े हैंडल बार के साथ इंडिकेटर्स और मिरर्स दिए गए हैं। हेडलाइट में रिंग जैसा LED प्रोजेक्टर दिया गया है, जिसके ऊपर हार्ले-डेविडसन लिखा हुआ है। इसके साथ ही सर्कुलर इंस्ट्रूमेंट क्लस्टर मिलता है।
हार्ले-डेविडसन X440: इंजन
कंपनी ने हार्ले-डेविडसन X440 में 440CC का ऑयल-कूल्ड, सिंगल-सिलेंडर इंजन दिया है, जिसे 6-स्पीड गियरबॉक्स के साथ ट्यून किया गया है। यह इंजन 27 bhp की पॉवर और 38 Nm का पीक टॉर्क जनरेट करता है। इंजन E20 पेट्रोल के अनुसार बनाया गया है।
हार्ले-डेविडसन X440: ब्रेकिंग और फीचर्स
हार्ले-डेविडसन X440 के फीचर्स की बात करें तो इसमें एंटी-लॉक ब्रैकिंग सिस्टम के साथ डुअल-चैनल ABS (फ्रंट और रियर में डिस्क ब्रेक) दिया गया है। यह प्रीलोड-एडजस्टेबल ट्विन शॉक एब्जॉर्बर के साथ आती है। इसके साथ फ्रंट व्हील 18 इंच का है और रियर व्हील 17 इंच का है। इसमें स्मार्टफोन कनेक्टिविटी के साथ नेविगेशन, कॉल और मैसेज को मैनेज करने वाली एक TFT यूनिट दी गई है। इसके अलावा एक USB चार्जिंग सॉकेट भी दिया गया है।
हार्ले-डेविडसन X440 के वैरिएंट्स और कीमत 
हार्ले-डेविडसन X440 के राइवल्स
हार्ले-डेविडसन X440 का मुकाबला रॉयल एनफील्ड 350 रेंज से है, जिसमें क्लासिक 350, हंटर और मीटियोर शामिल हैं। इसके अलावा होंडा CB 350 और CB 350 RS, बेनेली इम्पीरियल 400 और अपकमिंग ट्रायम्फ स्पीड 400 को भी ये बाइक टक्कर देगी।
